Narodna skupština
20121228

Član 27, mada ste najmanje vi krivi, ali možete da sprečite ovaj, moram da kažem, cirkus. Molim vas da onemogućite da se rasprava vodi na ovaj način i u ovakvoj atmosferi. Ovo je ponižavajuće. Poslanici dobacuju, pričaju o svemu drugom, a ne o temi dnevnog reda. Ovo smo sve čuli po milion puta i sa jedne i sa druge strane. Ako ima interesa da vodimo raspravu o uslovima zaduživanja, konkretnim problemima i načinima kako ćemo te probleme rešiti, onda hajde da vodimo tu raspravu. Ako će se ona nastaviti u ovom pravcu, ako je vaša namera da samo replika sa jedne ili sa druge strane nastavite sebe da optužujete, LDP je najmanji problem. Povući ću sve amandmane LDP. Možemo odmah da završimo sednicu i stvarno više ne moramo da provlačimo ni sebe, ni građane Srbije kroz ovakvu vrstu poniženja.